cyanic-selkie/wikianc huggingface dataset:
নাস্তালিক লিপি
thumb|200px|নাস্তালিক লিপির হরফের বিভিন্ন অনুপাত নাস্তালিক লিপি ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত।
আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় । কালামের মুখ সাধারণত কালি শোষণের সুবিধার্থে একটু চেরা থাকে।
হুয়ান কারেনিয়ো
হুয়ান কারেনিয়ো লারা (Juan Carreño; ১৪ আগস্ট ১৯০৯ – ১৬ ডিসেম্বর ১৯৪০; এছাড়াও হুয়ান কারেনিয়ো নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। তিনি প্রথম মেক্সিকীয় খেলোয়াড় ফিফা বিশ্বকাপে গোল করেছেন। ১৯২৮ সালে, আমস্টারডামে অনুষ্ঠিত গ্রীষ্মকালীন অলিম্পিকে মেক্সিকোর হয়ে প্রথম গোলটি করেছেন।
১৯২৭–২৮ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১২ মৌসুম অতিবাহিত করে অবসর গ্রহণ করেছিলেন।
১৯২৮ সালে, কারেনিয়ো মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৮ ম্যাচে ২টি গোল করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
ব্যক্তিগত জীবন
হুয়ান কারেনিয়ো লারা ১৯০৯ সালের ১৪ই আগস্ট তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৪০ সালের ১৬ই ডিসেম্বর তারিখে মাত্র ৩১ বছর বয়সে অ্যাপেন্ডিসাইটিসে আক্রান্ত হয়ে মৃত্যুবরণ করেছেন।
ভাপা পিঠা
thumb|right|ভাপা পিঠা ভাপা পিঠা বাংলাদেশ ও ভারতের একটি ঐতিহ্যবাহী পিঠা  যা প্রধানত শীত মৌসুমে প্রস্তুত ও খাওয়া হয়। এটি প্রধানত চালের গুঁড়া দিয়ে জলীয় বাষ্পের আঁচে তৈরী করা হয়। মিষ্টি করার জন্য দেয়া হয় গুড়। স্বাদ বৃদ্ধির জন্য নারকেলের শাঁস দেয়া হয়। ঐতিহ্যগতভাবে এটি একটি গ্রামীণ নাশতা হলেও বিংশ শতকের শেষভাগে প্রধানত শহরে আসা গ্রামীণ মানুষদের খাদ্য হিসাবে এটি শহরে বহুল প্রচলিত হয়েছে। রাস্তাঘাটে এমনকী রেস্তোরাঁতে আজকাল ভাপা পিঠা পাওয়া যায়। এই পিঠা অনেক অঞ্চলে ধুপি নামেও পরিচিত। এর ধরনের মধ্যে রয়েছে মিষ্টি ভাপা ও ঝাল ভাপা।
প্রস্তুতি
চালের গুঁড়ায় সামান্য লবণ ও পানি মিশিয়ে মেখে নিতে হয়। তারপর একটি বাঁশের বা প্লাস্টিকের চালুনি দিয়ে মাখানো চালের গুঁড়াগুলো চেলে নিতে হয়। এরপর নারিকেলের চাঁছা ও গুড় মিশিয়ে জ্বাল দিয়ে শুকনা করে পাকিয়ে নিতে হবে।
কৌশল
ভাপা পিঠা তৈরী করা কৌশলের ব্যাপার কেননা এটির জন্য পৃথক ব্যবস্থা লাগে জলীয় বাষ্পের আঁচে এটি তৈরী করতে হয়। এজন্যে একটি মাটির পাতিল আধা ইঞ্চি গোল ফুটো করে আঠা দিয়ে পাতিলের মুখে আটকে নিতে হয়। পাতিলের অর্ধেক পানি দিয়ে চুলায় বসিয়ে পানি ফুটাতে হয়। ছোট একটি বাটিতে প্রথমে মাখানো চালের গুঁড়া ও মাঝখানে নারিকেল পাকানো দিয়ে বাটি ভর্তি করে বাটির মুখ পাতলা কাপড় দিয়ে মুড়ে ফুটন্ত হাঁড়ির ছিদ্রতে বসিয়ে ভাপা পিঠা দুই মিনিট সেদ্ধ করতে হয়। তারপর গরম গরম খেতে হয়। সেদ্ধ হওয়ার সময় গুড় গলে বাইরে বেরিয়ে আসলে সাদা চালের গুঁড়ার ফাঁকে ফাঁকে গুড়ের উঁকি মনোরম দেখায়।
পিয়েরুস
গ্রিক পুরাণে, পিয়েরুস ছিল দুইজন ব্যক্তির নাম।
ভবানী জামাক্কালাম
ভবানী জামাক্কালাম বলতে ভারতের তামিল নাড়ু অংশের এরোডে জেলার ভবানীতে উৎপাদিত কম্বল এবং কারপেক্টজাতীয় পণ্য দ্রব্যকে বুঝায় । এবং এটি ২০০৫-২০০৬ সালে ভারতের ভৌগোলিক নিদর্শনের চিহ্ন হিসাবে স্বীকৃতি পেয়েছে ।
ইতিহাস
উনিশ শতকে ব্রিটিশ সরকারের সাথে প্রতিযোগিতায় টিকে থাকার জন্য ভারতীয় কারিগররা নতুন ধরনের পোশাক উদ্ভাবন করে । ভবানীর দর্জি সম্প্রদায়গণ রঙিন মোটা সূতার মাধ্যমে এই কম্বল তৈরি করে থাকেন । উৎপাদিত জামাক্কালামের জনপ্রিয়তা অন্যান্য ঐতিহ্যগত শাড়ি ও পোশাকের বদলে এই জামাক্কালাম উৎপাদনের নেতৃত্ব দেয় ।
ধরন
ভবানীতে দুই ধরনের জামাক্কালাম উৎপাদিত হয় । ভবানী জামাক্কালামে আরও উৎপাদিত হয় বাকপাক(থলে), চাদর  ।
বিবরণ
ঐতিহ্যগতভাবে, জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা ।
তাঁত
জামাক্কালাম উৎপাদনের জন্য প্রথমে সূতা কাঠের তাঁতে আড়াআড়ি ভাবে রাখা হয় তারপর এতে সূতার গাঁথুনি শুরু করা হয় । এর জন্য হাত এবং পা উভয় ব্যবহার করতে হয় । হাত দিয়ে উপরে ঝুলানো রশি নিচের দিকে টানতে হয় এবং পা দিয়ে নিচের কাঠের যন্ত্র ধাক্কা দিতে হয় । এর ফলে আড়াআড়ি ভাবে রাখা সূতার সাথে নতুন একটি সূতা যুক্ত হয়ে যায় । এভাবে পণ্যটি ধীরে ধীরে উৎপাদিত হতে থাকে ।
রপ্তানি
উৎপাদিত জামাক্কালাম বিশ্বের বিভিন্ন দেশে রপ্তানি করা হয় যেমন সুইডেন, জার্মানি , ইটালি , ইউনাইটেড কিংডম , ইউনাইটেড স্টেট ও সিংগাপুর । ১৯৯৩ সালে সবথেকে বেশি কাপড় রপ্তানি হয় ।.
প্রতিযোগিতা
২০০০ সাল থেকে হাতে তৈরি জামাক্কালাম মেশিনে তৈরি সূতার সাথে প্রতিযোগিতায় যুক্ত হয়েছে । অন্যান্য দেশের সস্তা পণ্য এই শিল্পকে হুমকির মুখে ঠেলে দিয়েছে ।
ভৌগোলিক অস্তিত্বে
২০০৫ সালে তামিল নাড়ু'র সরকার এই শিল্পকে ভৌগোলিক অস্তিত্বে হিসাবে উপস্থাপন করে । ফলশ্রুতিতে ২০০৫-০৬ সালে ভারত সরকার ভৌগোলিক জামাক্কালামকে অস্তিত্বে ইঙ্গিত হিসাবে আনুষ্ঠানিক ভাবে স্বীকৃতি প্রদান করে ।
কৃষ্ণ (২০০৬-এর চলচ্চিত্র)
কৃষ্ণা...আয়া নাটখত নন্দলাল হলো ২০০৬ সালের কম্পিউটার-অ্যানিমেটেড ভারতীয় ফিচার ফিল্ম । এটি প্রথম হিন্দি কম্পিউটার-অ্যানিমেটেড চলচ্চিত্র । এটি ২৯ সেপ্টেম্বর ২০০৬ এ ভারতে প্রেক্ষাগৃহে মুক্তি পায়। সিনেমাটি কিংবদন্তি কৃষ্ণের কাহিনীর উপর ভিত্তি করে নির্মিত।
তুলা রাশির তারাসমূহের তালিকা
thumb|তুলা রাশির উল্লেখযোগ্য তারার নকশা এটা তুলা রাশির উল্লেখযোগ্য তারার তালিকা। তারাগুলি ঔজ্জ্বল্যের উচ্চ থেকে নিম্ন ক্রমে সাজানো হয়েছে।
রোজ ধাতু
রোজ ধাতু, রোজ মেটাল বা রোজ অ্যালয় হল একটি সংকর ধাতু। এটি একটি কম গলনাঙ্কের গলনশীল সংকর(fusible alloy)।
রোজ ধাতুতে শতকরা ৫০ ভাগ বিসমাথ,২৫-২৮ ভাগ সীসা এবং ২২-২৫ ভাগ টিন থাকে। এর গলনাঙ্ক ৯৪ ডিগ্রি থেকে ৯৮ ডিগ্রি সেলসিয়াস ( ২০১ থেকে ২০৮ ° ফা)-এর মধ্যে হয়। এই সংকর ধাতুটি গলিত অবস্থার থেকে যখন কঠিন হয় সেইসময় এর সংকোচন বা প্রসারণ খুবই কম হয়। বিসমাথ ধাতুর শতকরা পরিমাণের উপর রোজ ধাতুর এই বৈশিষ্ট্যটি নির্ভর করে।
ব্যবহার
রোজ ধাতুর বেশ কয়েকটি সাধারণ ব্যবহার রয়েছে:
ইতিহাস
জার্মান রসায়নবিদ ভ্যালেন্টিন রোজ দ্য এল্ডার (Valentin Rose the Elder) এই সংকর ধাতুটি আবিষ্কার করেছিলেন। তার নাম অনুসারে এই সংকর ধাতুটির নাম হয় রোজ মেটাল বা রোজ ধাতু।
সালমা, সিরিয়া
সালমা (سَلْمَىٰ) উত্তর-পশ্চিম সিরিয়ার একটি গ্রাম, লাতাকিয়া গভর্নরেটের প্রশাসনিক অংশ, লাতাকিয়ার উত্তর-পূর্বে অবস্থিত। নিকটস্থ এলাকায় অন্তর্ভুক্ত মাশকিতা এবং অ্যান আল বায়দার ' পশ্চিমে, এর আল-হাফফাহ দক্ষিণপশ্চিম, এর অ্যারামো এবং স্লিনফাহ ১২ কিমি দক্ষিণে এবং কিনসাব্বা উত্তরে। সিরিয়ার কেন্দ্রীয় পরিসংখ্যান ব্যুরোর মতে, ২০০৪ সালের আদমশুমারিতে সালমার জনসংখ্যা ছিল ২ হাজার ১৩১ জন। এর বাসিন্দারা এবং জাবাল আল-আকরাদ এলাকার লোকেরা প্রধানত সুন্নি মুসলমান, যদিও লাতাকিয়া জেলার প্রায় ৮০% অধিবাসী আলবীয়।
সালমা অঞ্চলটি শুষ্ক জলবায়ু এবং প্রচুর পরিচ্ছন্ন জলের জন্য সুপরিচিত। এটি সমুদ্রপৃষ্ঠ থেকে প্রায় ৮০০ মিটার উপরে অবস্থিত। ষাটের দশকে সিরিয়ার বাথিস্টদের অধিগ্রহণের আগে, উপকূলীয় পার্বত্য অঞ্চলে বিদ্যুতায়িত এবং গ্রিডের সাথে সংযুক্ত হওয়া কয়েকটি জায়গার মধ্যে সালমা অন্যতম।
সিরিয়ার গৃহযুদ্ধ
সিরিয়ার গৃহযুদ্ধের সময়, জুলাই ২০১২ এর শেষের দিকে ফ্রি সিরিয়ান আর্মি শহরটি নিয়ন্ত্রণ করে, যার জনসংখ্যা বেশিরভাগই ছেড়ে গেছে (কিছু অংশ লাতাকিয়া শহর এবং কিছু অংশ তুরস্কের কাছে )। ফ্রি সিরিয়ান আর্মি বলেছে যে তারা সালমাকে ধরে রাখতে সক্ষম হয়েছে তার পাহাড়ি প্রকৃতি এবং এটি সুন্নি গ্রাম দ্বারা বেষ্টিত হওয়ার কারণে। এটি লাতাকিয়া গভর্নরেটে দীর্ঘ সময় ধরে বিদ্রোহী এবং সরকারি বাহিনীর মধ্যে যুদ্ধের প্রথম সারিতে ছিল। ২০১৩ সালের নভেম্বরে, প্রতিবেদক জোনাথন স্টিল দাবি করেছিলেন যে শহরটি আল-নুসরা ফ্রন্ট এবং ইসলামিক স্টেট অফ ইরাক এবং লেভান্ট উভয়ের লাতাকিয়া গভর্নরেটের সদর দপ্তর।
২০১৫ সালের নভেম্বর, জানা গেছে যে, এক মাসেরও বেশি সময় ধরে সিরিয়ার সশস্ত্র বাহিনী লাতাকিয়া গভর্নরেটের অভ্যন্তরে বেশ কয়েকটি ছোট সামরিক অভিযান পরিচালনা করেছিল যাতে সালমার বিদ্রোহী শক্ত ঘাঁটিতে সংঘটিত হওয়ার অপেক্ষায় অনেক বড় যুদ্ধের প্রস্তুতি নেওয়া যায়। নভেম্বরের শেষের দিকে, কাফর দুলবেহ এবং কাটফ আল-গাদ্দার দখল সিরিয়ার সশস্ত্র বাহিনীকে সালমার গেটে নিয়ে আসে। ১২ জানুয়ারি ২০১৬, সিরিয়ার সেনাবাহিনী মিত্রবাহিনী সহ সালমা শহর এবং নিকটবর্তী তিরতিয়াহ গ্রাম পুনরুদ্ধার করে। বিদ্রোহীরা বলেছিল যে শহরটি তীব্র রাশিয়ান বিমান হামলার শিকার হয়েছিল এবং বেশিরভাগ অবশিষ্ট বাসিন্দা তুর্কি সীমান্তের দিকে পালিয়ে গিয়েছিল।
আর্নেস্ট টিল্ডসলে
জর্জ আর্নেস্ট টিল্ডসলে (Ernest Tyldesley; জন্ম: ৫ ফেব্রুয়ারি, ১৮৮৯ - মৃত্যু: ৫ মে, ১৯৬২) ল্যাঙ্কাশায়ারের ওরস্লি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেন।
প্রারম্ভিক জীবন
তার ছোট ভাই জনি টিল্ডসলে। ল্যাঙ্কাশায়ার ক্রিকেট ক্লাবের শীর্ষ রান সংগ্রহকারী ছিলেন টিল্ডসলে। অদ্যাবধি ল্যাঙ্কাশায়ারের পক্ষে সর্বকালের সেরা রান সংগ্রাহকের ভূমিকায় অবস্থান করছেন। ১৯০৯ থেকে ১৯৩৬ সাল পর্যন্ত ল্যাঙ্কাশায়ারের পক্ষে খেলেছেন। এ সময়ে তিনি ৫৭৩টি খেলায় অংশ নিয়ে ৩৪,২২২ রান তুলে ক্লাবের সর্বোচ্চ রান সংগ্রাহক হন।
১৯০৯ সালে কাউন্টি ক্রিকেটে ধীরলয়ে খেলা শুরু করেন। তাস্বত্ত্বেও ল্যাঙ্কাশায়ারের পক্ষে পরবর্তী তিন বছর নিয়মিতভাবে মাঠে নামেন। ১৯১২ সালে সাসেক্সের বিপক্ষে নিজস্ব প্রথম সেঞ্চুরির সন্ধান পান। কিন্তু, ১৯১৩ সালে দলের প্রতিষ্ঠিত সদস্য ছিলেন। ঐ মৌসুমে প্রথমবারের মতো হাজার রান তোলেন। প্রথম বিশ্বযুদ্ধের কারণে খেলা বন্ধ থাকার পূর্ব মুহূর্ত পর্যন্ত এ ধারা বজায় ছিল তার। যুদ্ধ শেষ হলে ১৯১৯ সালে ইংরেজ ব্যাটসম্যানদের মধ্যে তার অবস্থান ছিল শীর্ষ পর্যায়ের। ফলশ্রুতিতে তাকে উইজডেন কর্তৃপক্ষ বর্ষসেরা ক্রিকেটার ঘোষণা করে। ১৯২৭ সাল পর্যন্ত তার ব্যাট রানের মুখ দেখে। ১৯২৮ সালে ৩,০২৪ রান তুলেন।
খেলোয়াড়ী জীবন
১৯২১ সালে টেস্ট ক্রিকেটে তার অভিষেক হয়। কিন্তু ট্রেন্ট ব্রিজ টেস্টের পর তাকে দল থেকে বাদ দেয়া হয়। ১৯২২ সালে প্রথমবারের মতো দুই হাজার রান তোলেন। কিন্তু আঘাতের কারণে ১৯২৫ সালের মাঝামাঝি সময় পর্যন্ত দলে অনিয়মিত ছিলেন। ১৯২৬ সালে দশটি ইনিংসে ধারাবাহিকভাবে পঞ্চাশ বা তদূর্ধ্ব রান তুলেছিলেন।
১৯২৮-২৯ মৌসুমের অ্যাশেজ সফরে দলের সদস্য ছিলেন। কিন্তু ঐ সফরে তিনি একটিমাত্র টেস্টে অংশ নিতে পেরেছিলেন।সফর শেষে দলটি আঘাতের কারণে দূর্বল হয়ে পড়েছিল। নিজ ভূমিতে চারবার খেললেও ১৯২১ সালে শেষ দুই খেলায় ভাল খেলেন। তন্মধ্যে ওল্ড ট্রাফোর্ডে ৭৮ রান করেছিলেন। ওয়ালি হ্যামন্ড, প্যাটসি হেনড্রেন, ফ্রাঙ্ক ওলি ও পরবর্তীতে এডি পেন্টারের উপস্থিতিতে মাঝারিসারিতে শূন্যতা পূরণ করায় দলে অন্তর্ভুক্ত হতে পারেননি।
অবসর
১৯২৯ সালে টেস্ট ক্রিকেট থেকে অবসর নেয়ার সময় তার ব্যাটিং গড় ছিল ৫৫.০০। ২০ বা ততোধিক ইনিংস সম্পন্নকারী খেলোয়াড়দের মধ্যে তার এ ব্যাটিং গড়ের তালিকায় তার অবস্থান সপ্তদশ।
১৯৩৫ সালে ৪৬ বছর বয়সে পুনরায় আঘাতের কারণে খেলা থেকে দূরে থাকেন ও কদাচিৎ তাকে খেলার মাঠে দেখা যেতো। পরের বছরই শৌখিন ক্রিকেটার হিসেবে অংশ নেন ও কেবলমাত্র দুইটি খেলায় তাকে দেখা যায়। এরপর তিনি ব্যবসায়ের দিকে ঝুঁকে পড়েন। বেশ কয়েক বছর ওয়েলসে বসবাসের পর ৫ মে, ১৯৬২ তারিখে ডেনবিগশায়ারের রোস-অন-সী এলাকায় আর্নেস্ট টিল্ডসলের দেহাবসান ঘটে। ইয়র্কশায়ার ও ইংরেজ ক্রিকেটার মাইকেল ভন সম্পর্কে তার আত্মীয়।
সম্মাননা
ঘরোয়া ক্রিকেটে অনন্য সাধারণ অবদান রাখায় ১৯২০ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।
জোহানস্‌ ভারমির
জোহানস্‌ , জান অথবা জোহান ভারমির (১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।
দিনো মোরিয়া
দিনো মোরিয়া (জন্ম: ৯ ডিসেম্বর, ১৯৭৫) হলেন একজন ভারতীয় মডেল ও অভিনেতা, যিনি বলিউড চলচ্চিত্রে অভিনয় করেন।
ব্যক্তিগত জীবন
১৯৯৬ থেকে ২০০২ সাল পর্যন্ত মোরিয়া অভিনেত্রী বিপাশা বসুর সংগে সম্পর্কে আবদ্ধ ছিলেন।
অভিনয় জীবন
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের আপাতবাস্তব টেলিভিশন অনুষ্ঠান খাতোরো কি খিলাড়ি তে তিনি প্রতিযোগী হিসেবে অংশ নেন।
খানপুর তেহসিল, খাইবার পাখতুনখোয়া
খানপুর তেহসিল একটি তেহসিল এবং পাকিস্তানের খাইবার পাখতুনখোয়া প্রদেশের হরিপুর জেলার ৪৪ টি ইউনিয়ন পরিষদের মধ্যে একটি। খানপুর বাঁধটি খানপুর শহরের নিকটে অবস্থিত। এটি হরিপুর জেলা রাজধানীর দক্ষিণে অবস্থিত।
ফতেপুর ইউনিয়ন, আড়াইহাজার
ফতেপুর ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ১৯.৬৮ কিমি২ (৭.৬০ বর্গমাইল)এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৩৫০ জন। ইউনিয়নটিতে মোট গ্রামের সংখ্যা ২৮টি ও মৌজার সংখ্যা ১৮টি।
থায়ইয়া
গ্রিক পুরাণে, থায়ইয়া ছিল দেউকালিয়ন ও এপিমেথেউস-কন্যা পাইরার কন্যা এবং হেল্লেন, আম্ফিক্তিয়ন, ওরেস্থেউস, প্রোতোজেনেইয়া ও পান্দোরা ২য় এর বোন। তার সাথে জিউসের মিলনে মাগ্নেস ও মাকেদ্নসের জন্ম হয়।
খাইবার পাখতুনখোয়া ক্রিকেট দল
খাইবার পাখতুনখোয়া ক্রিকেট দল পাকিস্তানের একটি ঘরোয়া ক্রিকেট দল যা খাইবার পাখতুনখোয়া প্রদেশের প্রতিনিধিত্ব করে। এটি ঘরোয়া প্রথম-শ্রেণী, লিস্ট এ এবং টি-টোয়েন্টি ক্রিকেট টুর্নামেন্ট, যেমন কায়েদ-এ-আজম ট্রফি, পাকিস্তান কাপ এবং জাতীয় টি-টোয়েন্টি কাপ প্রতিযোগিতায় অংশ নেয়।
ইতিহাস
উত্তর-পশ্চিম সীমান্ত প্রদেশ (NWFP) হিসাবে, দলটি ১৯৩৭ সালে রঞ্জি ট্রফিতে তার উদ্বোধনী মৌসুম খেলেছিল। পাকিস্তানের স্বাধীনতার পর, NWFP ১৯৫৩-৫৪ থেকে ১৯৭৮-৭৯ পর্যন্ত বিক্ষিপ্তভাবে কায়েদে আজম ট্রফি এবং পেন্টাঙ্গুলার কাপ এবং পাকিস্তান কাপে অংশ নিয়েছিল । ২০১০ সালে, প্রদেশের নামকরণ করা হয় "খাইবার পাখতুনখোয়া" এবং সেই অনুযায়ী দলের নাম পরিবর্তন করা হয়। দলটি ১৯৩৮ সাল থেকে পেশোয়ার ক্লাব গ্রাউন্ডকে হোম গ্রাউন্ড হিসেবে ব্যবহার করে যতক্ষণ না এটি ১৯৮৫ সালে আরবাব নিয়াজ স্টেডিয়ামে প্রতিস্থাপিত হয়েছিল।
বর্তমান ফর্ম
পাকিস্তান ক্রিকেট বোর্ড (পিসিবি) কর্তৃক ৩১ আগস্ট ২০১৯-এ ঘোষিত ঘরোয়া ক্রিকেটের পুনর্গঠনের অংশ হিসেবে প্রবর্তিত ছয়টি দলের মধ্যে একটি নতুন খাইবার পাখতুনখোয়া দল ছিল।
বর্তমান স্কোয়াড
আন্তর্জাতিক ক্যাপধারী খেলোয়াড়দের বোল্ড তালিকাভুক্ত করা হয়েছে।
লুক্সেমবুর্গ শহর
thumb|right লুক্সেমবুর্গ (Lëtzebuerg; Luxembourg; Luxemburg), এই নামেও পরিচিত লুক্সেমবুর্গ শহর (Stad Lëtzebuerg or d'Stad; Ville de Luxembourg; Stadt Luxemburg or Luxemburg-Stadt), ইউরোপ মহাদেশের ক্ষুদ্র রাষ্ট্র লুক্সেমবার্গের রাজধানী।
শহরটি একটি ব্যাঙ্কিং এবং প্রশাসনিক কেন্দ্র হিসেবে বিকশিত হয়েছে এবং ২০২২ সালে, লুক্সেমবার্গ বিশ্বের প্রথম-সর্বোচ্চ মাথাপিছু জিডিপি $১৩৭,৯৫০ (PPP) হিসাবে স্থান পেয়েছে। ২০১৯ সালে মারসার বিশ্বব্যাপী ২৩১টি শহরের সমীক্ষায়, ব্যক্তিগত নিরাপত্তার জন্য লুক্সেমবার্গকে প্রথম স্থান দেওয়া হয়েছিল, যেখানে জীবনযাত্রার মানের জন্য এটি ১৮তম স্থানে ছিল।
আর্তেম জিউবা
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ফতেপুর বহুমুখী উচ্চ বিদ্যালয়
ফতেপুর বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত।
সার্জি জিকিয়া
সার্জি জিকিয়া ― (სერგი ჯიქია; ২০ অক্টোবর, ১৮৯৮ ― ৬ ডিসেম্বর, ১৯৯৩) ছিলেন একজন জর্জীয় ঐতিহাসিক ও প্রাচ্যবিদ, এবং জর্জিয়ায় তুর্কিবিজ্ঞানের প্রতিষ্ঠাতা।
ফতেপুর বহুমুখী উচ্চ বিদ্যালয়
ইতিহাস
১৯৬৮ সালে বিদ্যালয়টি প্রতিষ্ঠিত হয়।
সার্জি জিকিয়া
জীবনী
সার্জি জিকিয়া ওনোঘিয়া গ্রামে জন্মেছেন যা বর্তমান মার্টিভিলি পৌরসভার অংশ। ১৯০৬ সালে তিনি ওনোঘিয়ার প্যারিশ স্কুলে ভর্তি হোন। ১৯১৩ সালে তিনি তৃতীয় শ্রেনী থেকে তিবলিসি ধর্মীয় স্কুলে লেখাপড়া চালিয়ে যেতে থাকেন। চতুর্থ শ্রেনী সম্পন্ন করার পরে তিনি ধর্মতাত্ত্বিক সেমিনারিতে যোগদান করেন (১৯১৭ সালের তিবলিস অষ্টম পুরুষ জিমনিসিয়াম থেকে) এবং সেখান থেকে তিনি ১৯১৯ সালে তিনি উচ্চমাধ্যমিক পাশ করেন।
সম্মানের সাথে জিমনিসিয়াম শেষ করার পর তিনি তিবলিসি রাষ্ট্রীয় বিশ্ববিদ্যালয়ে দর্শন অনুষদের অধীনে প্রথম ইতিহাস বিভাগে এবং পরবর্তীতে ভাষাতত্ত্ব বিভাগে ভর্তি হোন। ১৯২৩ সালে তিনি জর্জীয় ভাষাতত্ত্ব সোসাইটির সদস্য নির্বাচিত করা হয়। ১৯২৪ সালে তিনি তিবলিসি রাষ্ট্রীয় বিশ্ববিদ্যালয় থেকে স্নাতক পাশ করেন।
ফতেপুর বহুমুখী উচ্চ বিদ্যালয়
ব্যবস্থাপনা
বিদ্যালয় পরিচালনার জন্য জনাব এডভোকেট মোহাম্মদ শামিমকে সভাপতি করে ১১ জন বিশিষ্ট একটি পরিচালনা পরিষদ রয়েছে।
সার্জি জিকিয়া
জীবনী
১৯২৭ থেকে ১৯২৯ সালের মধ্যে সার্জি জিকিয়াকে ইস্তানবুল বিশ্ববিদ্যালয় থেকে তুর্কি ভাষা ও সাহিত্যের উপর জ্ঞান অর্জন করার জন্য সেখানে পাঠানো হয়। ১৯২৯-১৯৩২ এর দিকে তিনি সোভিয়েত ইউনিয়নের নিকোলাই মার বিজ্ঞান একাডেমি ইনস্টিটিউটের স্নাতকোত্তর ছাত্র ছিলেন। ১৯৩০-১৯৩৬ এর দিকে সার্জি জিকিয়া লেনিনগ্রাদ বিশ্ববিদ্যালয়ে সহকারী অধ্যাপক হিসেবে কাজ করেছেন এবং সেখান থেকে তুমি সম্মানসূচক উপাধিতে ভূষিত হয়েছেন। ১৯৩৪ থেকে ১৯৩৬ সালে তিনি নিকোলাই মার ইনস্টিটিউটের একজন জ্যেষ্ঠ গবেষক ছিলেন।
১৯৩৬ থেকে ১৯৪৫ পর্যন্ত সার্জি জিকিয়া তিবলিসি রাষ্ট্রীয় বিশ্ববিদ্যালয়ের প্রাচ্য ভাষা বিভাগের প্রধান ছিলেন। ১৯৩৬-১৯৬০ পর্যন্ত তিনি জর্জীয় বিজ্ঞান একাডেমির ভাষাতাত্ত্বিক ইনস্টিটিউটে কর্মরত ছিলেন। ১৯৪৫ থেকে ১৯৫২ পর্যন্ত তিনি তিবলিসি রাষ্ট্রীয় বিশ্ববিদ্যালয়ের প্রাচ্য শিক্ষা অনুষদের ডিন ছিলেন। ১৯৪৫-১৯৭৩ পর্যন্ত তিনি তিবলিসির তুর্কি বিশ্ববিদ্যালয়ের বিভাগীয় প্রধান ছিলেন।
ফতেপুর বহুমুখী উচ্চ বিদ্যালয়
অবকাঠামো
বিদ্যালয়ের মূল ভবনটি একটি দ্বিতল ভবন।
সার্জি জিকিয়া
জীবনী
১৯৫৯ সালে সার্জি জিকিয়াকে বক্তৃতা প্রদানের জন্য পোল্যান্ডের পোলিশ বিজ্ঞান একাডেমি এবং ওয়ারশ বিশ্ববিদ্যালয়ে শিক্ষাবিদ জিওর্জি সেরেটেলির সাথে আমন্ত্রণ জানানো হয়। ১৯৬০ সাল থেকে মৃত্যুর আগ পর্যন্ত তিনি জর্জীয় এসএসআরের প্রাচ্য শিক্ষা ইনস্টিটিউটের তুর্কিবিজ্ঞান বিভাগের প্রধান ছিলেন।
পুরস্কার ও সম্মাননা
সার্জি জিকিয়াকে ১৯৪১-১৯৪৫ সালের মহান দেশপ্রেমিক যুদ্ধে বীরত্বপূর্ণ শ্রমের জন্য পদক ও ১৯৪৬ সালে দার্শনিক বিজ্ঞানের প্রার্থীর ডিগ্রি পুরস্কার দেওয়া হয়। ১৯৫৬ সালে তিনি ভাষাবিদ্যাগত বিজ্ঞানের উপর ডক্টরেট উপাধি লাভ করেন এবং পরের বছর থেকে তিনি অধ্যাপনা শুরু করেন। ১৯৬১ সালে সার্জি জিকিয়াকে জর্জীয় সোভিয়েত সমাজতান্ত্রিক রাষ্ট্রের সম্মানসূচক উপাধি প্রদান করা হয়। একই বছরে তাকে শ্রম সাহসিকতার জন্য পদক দেওয়া হয়।
ফতেপুর বহুমুখী উচ্চ বিদ্যালয়
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১৩ শতাধিক শিক্ষার্থী অধ্যয়নরত আছে।
ফলাফল ও কৃতিত্ব
বিগত বছরের পাশের হার ৮৭%।
উল্লাপাড়া বিজ্ঞান কলেজ
উল্লাপাড়া বিজ্ঞান কলেজ বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত।
ইতিহাস
এম. আকবর আলী, গণপ্রজাতন্ত্রী বাংলাদেশ সরকারের প্রাক্তন সংসদ সদস্য ১৯৯৪ সালে উল্লাপাড়া বিজ্ঞান কলেজ প্রতিষ্ঠা করেন। এটি উল্লাপাড়া পৌরসভার অন্তর্গত ঝিকিরা মহল্লায় অবস্থিত।
প্রাতিষ্ঠানিক পরিচিতি
উল্লাপাড়া বিজ্ঞান কলেজ একটি সহশিক্ষা প্রতিষ্ঠান। কলেজ ক্যাম্পাসটি ৫ একর জায়গার উপর অবস্থিত।
ভর্তি পরীক্ষা
ভর্তি পরিক্ষা হয়না।
শিক্ষাক্রম
উল্লাপাড়া বিজ্ঞান কলেজের শিক্ষাক্রম বাংলাদেশের জাতীয় শিক্ষাক্রম ও পাঠ্যপুস্তক বোর্ড কর্তৃক প্রণীত পাঠ্যসূচী দ্বারা পরিচালিত হয়। ছাত্র-ছাত্রীদেরকে বাংলাদেশের সাধারণ শিক্ষার উচ্চ মাধ্যমিক পর্যায়ের জন্য অনুমোদিত চারটি বিভাগের যে কোন একটি বিভাগের অধীনে পড়াশোনা করতে হয়। বিভাগসমূহ হল - বিজ্ঞান, মানবিক, বাণিজ্য এবং ব্যবসায় প্রশাসন।
শিক্ষাগত সাফল্য
এখান হতে প্রতি বছর বিভিন্ন উচ্চ শিক্ষা প্রতিষ্ঠানে শিক্ষার্থীরা ভর্তি হওয়ার সুজগ পায়।
ভবন
একাডেমিক ভবন ২ টি
ইউনিফর্ম
সাদা শার্ট,ব্লু প্যান্ট ও সাদা সু
প্রকাশনা
উল্লাপাড়া বিজ্ঞান কলেজ প্রতি বছর একটি বার্ষিক ম্যাগাজিন প্রকাশ করে থাকে।
ডালুথ, মিনেসোটা
ডালুথ মার্কিন যুক্তরাষ্ট্রের মিনেসোটা রাজ্যের একটি বন্দর শহর এবং সেন্ট লুই কাউন্টির কাউন্টি আসন। ডালুথের জনসংখ্যা হল ৮৫,৬১৮ জন, এটি মিনেসোটার চতুর্থ বৃহত্তম শহর এবং মিনেসোটার দ্বিতীয় বৃহত্তম মহানগর অঞ্চলটির কেন্দ্রস্থল, যার জনসংখ্যা ২৭৮,৭৯৯ জন। ডালুথ প্রতিবেশী সুপিরিয়র, উইসকনসিনের সাথে একটি মহানগর অঞ্চল গঠন করে; তাদের একসাথে যমজ বন্দর বলা হয়। শহরটি নামকরণ করা হয় এই অঞ্চলের প্রথম পরিচিত ইউরোপীয় অনুসন্ধানকারী ড্যানিয়েল গ্রেসোলন, সিউর ডু লুথের নামে।
বৃহৎ হ্রদের পশ্চিমতম বিন্দু সুপিরিয় হ্রদের উত্তর তীরে অবস্থিত ডালুথ শহরটি হ্রদের অঞ্চলের বৃহত্তম মহানগর অঞ্চল (এবং দ্বিতীয় বৃহত্তম শহর) এবং এটি বৃহৎ হ্রদের জলপথ ও সেন্ট লরেন্স সমুদ্রপথ হয়ে আটলান্টিক মহাসাগরে ২,৩০০ মাইল (৩,৭০০ কিলোমিটার) দূরে নৌ-যানের প্রবেশযোগ্য বন্দর শহর। ডালুথ বন্দরটি সমুদ্রে চলাচলকারী জাহাজের প্রবেশযোগ্য পৃথিবীর দীর্ঘতম অভ্যন্তরীণ বন্দর এবং বর্তমানে বৃহৎ হ্রদের বৃহত্তম ও ব্যস্ততম বন্দর। পণ্য পরিবহনের হিসাবে বন্দরটি মার্কিন যুক্তরাষ্ট্রের শীর্ষ ২০ টি বন্দরগুলির মধ্যে স্থান পেয়েছে। ডালুথ বন্দর থেকে যে পণ্য সরবরাহ করা হয় তার মধ্যে রয়েছে কয়লা, লোহা আকরিক, শস্য, চুনাপাথর, সিমেন্ট, লবণ, কাষ্ঠমণ্ড, ইস্পাথের কয়েল ও বায়ু টারবাইনের উপাদান।
মধ্য পশ্চিমের দর্শনীয় গন্তব্য ডালুতে মার্কিন যুক্তরাষ্ট্রের একমাত্র মিঠা জলের অ্যাকোয়ারিয়াম, বৃহৎ হ্রদ অ্যাকোয়ারিয়াম; এরিয়াল লিফট সেতু, যা খাল পার্ক সংলগ্ন ও ডালুথ জাহাজ খালটি ডালুথ-সুপিরিয়র পোতাশ্রয় পর্যন্ত বিস্তৃত; এবং ৬ মাইল (১০ কিমি) বিস্তৃত বিশ্বের দীর্ঘতম মিঠা জলের বেমাউথ বার মিনেসোটা পয়েন্ট (স্থানীয়ভাবে পার্ক পয়েন্ট হিসাবে পরিচিত) রয়েছে। এই শহরটি কানাডার অন্টারিওর দিকে সুপিরিয়ার হ্রদের উত্তর তীরে ভ্রমণকারী জলযানের যাত্রা শুরু কেন্দ্র।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে শহরের মোট আয়তন ৮৭.৪৩ বর্গমাইল (২২৬.৪৪ বর্গকিমি); যার মধ্যে ৬৭.৭৯ বর্গমাইল (১৭৫.৫৮ বর্গকিমি) ভূমিভাগ এবং ১৯.৬৪ বর্গমাইল (৫০.৮৭ বর্গকিমি) জলভাগ। এটি ভূমি অঞ্চলের আয়তন অনুসারে হিবিংয়ের পরে মিনেসোটার দ্বিতীয় বৃহত্তম শহর। হিবিংয়ের আয়তন ৮৭.৩ বর্গমাইল (২২৬ বর্গকিমি), এর মধ্যে ৬৮ বর্গমাইল (১৮০ বর্গকিমি) বা আয়তনের ৭৭.৮৯% ভূমিভাগ এবং ১৯.৩ বর্গমাইল (৫০ বর্গকিমি) বা আয়তনের ২২.১১%, জলভাগ। ডালুথের খালটি সুপিরিয়র হ্রদকে ডুলুথ–সুপিরিয়র পোতাশ্রয় ও সেন্ট লুইস নদীর সাথে সংযুক্ত করে। খালটিকে এরিয়াল লিফট সেতু অতিক্রম করে, যা খাল পার্ককে মিনেসোটা পয়েন্টের (বা "পার্ক পয়েন্ট") সাথে সংযুক্ত করে। মিনেসোটা পয়েন্টটি প্রায় ৭ মাইল (১১ কিমি) দীর্ঘ এবং সংলগ্ন উইসকনসিন পয়েন্টের সাথে অন্তর্ভুক্ত করা হয়, যা উইসকনসিনের সুপিরিয়র শহর থেকে ৩ মাইল (৪.৮ কিমি) পর্যন্ত বিস্তৃত, এটি মোট ১০ মাইল  (১৬ কিমি) দৈর্ঘের সাথে  বিশ্বে বৃহত্তম মিঠা জলের বেমাউথ বার।
জনসংখ্যার উপাত্ত
২০১০-এর আদমশুমারি অনুসারে শহরটিতে ৮৬,২৬৫ জন, ৩৫,৭০৫ টি পরিবার এবং ১৮,৬৮০ টি পরিবার বসবাস করে। জনসংখ্যার ঘনত্ব প্রতি বর্গমাইল ১,২৭২.৫ জন (৪৯১.৩/বর্গকিমি)। শহরটির বর্ণগত পরিসংখ্যানটি ছিল ৯০.৪% শ্বেতাঙ্গ, ২.৩% আফ্রিকান আমেরিকান, ২.৫% স্থানীয় আমেরিকান, ১.৫% এশিয়ান, ০.৩% অন্যান্য জাতি থেকে এবং দুই বা ততোধিক বর্ণের ৩.০% মানুষ ছিল। হিস্পানিক বা ল্যাটিনো জাতিগুলির জনসংখ্যার ১.৫% ছিল।
অর্থনীতি
ডালুথ স্বাস্থ্যসেবা, উচ্চশিক্ষা, খুচরা ব্যবসা ও ব্যবসায়িক পরিষেবাগুলির প্রধান আঞ্চলিক কেন্দ্র, যা কেবল তার নিজস্ব আশেপাশের অঞ্চল নয়, উত্তর-পূর্ব মিনেসোটা, উত্তর-পশ্চিম উইসকনসিন এবং পশ্চিম মিশিগানের উচ্চতর উপদ্বীপকে ঘিরে থাকা একটি বৃহত অঞ্চলের কেন্দ্র। এটি কয়লা, ট্যাকোনাইট, কৃষি পণ্য, ইস্পাত, চুনাপাথর ও সিমেন্টের ট্রান্সশিপমেন্টের জন্য একটি বড় পরিবহন কেন্দ্রও।
শিক্ষা
স্থানীয় কলেজ এবং বিশ্ববিদ্যালয়গুলির মধ্যে মিনেসোটা ডুলুথ বিশ্ববিদ্যালয় (ইউএমডি) অন্যতম; ইউএমডি ক্যাম্পাসে একটি চিকিৎসা বিদ্যালয় অন্তর্ভুক্ত রয়েছে। ইউএমডি বুলডগস ২০১১, ২০১৮ এবং ২০১৯ সালে প্রথম বিভাগের জাতীয় হকি চ্যাম্পিয়নশিপ জয়ী হয়। অন্যান্য বিদ্যালয়ের মধ্যে রয়েছে সেন্ট স্কলাস্টিকা কলেজ, লেক সুপিরিয়র কলেজ এবং ডালুথ বিজনেস বিশ্ববিদ্যালয়। উইসকনসিনের সুপিরিয়র শহরের নিকটতম উইসকনসিন–সুপিরিয়র বিশ্ববিদ্যালয় এবং উইসকনসিন ইন্ডিয়ানহেড টেকনিক্যাল কলেজ রয়েছে।
সংবাদ মাধ্যম
স্থানীয় সংবাদপত্রগুলির মধ্যে বিজনেস নর্থ মাসিক, ডুলুথ নিউজ ট্রিবিউন, ডালুথ বাজেটিয়ার নিউজ, সংবাদপত্র ট্রানজিস্টর দ্য জেনিথ, এবং দ্য রিডার উইকলি অন্তর্ভুক্ত রয়েছে।
উত্তর ক্যারোলাইনা উইলমিংটন বিশ্ববিদ্যালয়
ইউনিভার্সিটি অব নর্থ ক্যারোলিনা উইলমিংটন (ইউএনসিডব্লিউ বা ইউএনসি উইলমিংটন) হল উত্তর ক্যারোলিনার উইলমিংটন শহরের একটি সরকারি গবেষণা বিশ্ববিদ্যালয়। এটি ইউনিভার্সিটি অব নর্থ ক্যারোলিনা সিস্টেমের অংশ এবং প্রতি বছর ১৭,৪৪৯ জন অস্নাতক ও স্নাতক শিক্ষার্থীদের নথিভুক্ত করে। বিশ্ববিদ্যালয়টিকে "আর২: ডক্টরাল বিশ্ববিদ্যালয় – উচ্চ গবেষণা কার্যকলাপ" মধ্যে শ্রেণিবদ্ধ করা হয়।
১৯৪৭ সালের ৪ঠা সেপ্টেম্বর প্রতিষ্ঠিত, উইলমিংটন কলেজ একটি জুনিয়র কলেজ হিসাবে খোলা হয়েছিল, প্রাথমিকভাবে দ্বিতীয় বিশ্বযুদ্ধের প্রবীণদের শিক্ষা প্রদান করে। উত্তর ক্যারোলিনা সাধারণ পরিষদ থেকে আইন প্রণয়নের পর ১৯৬৩ সালে বিদ্যালয়টি চার বছরের উদার শিল্পকলা মহাবিদ্যালয়ে পরিণত হয়। মহাবিদ্যালয়টি ১৯৬৯ সালে একটি বিশ্ববিদ্যালয়ে পরিণত হয় এবং উত্তর ক্যারোলিনা উইলমিংটন বিশ্ববিদ্যালয় হিসাবে নতুন নামকরণ করা হয়। আজ, উইলমিংটনে প্রধান বিদ্যায়তন সহ তিনটি বিদ্যায়তন রয়েছে। প্রধান বিদ্যায়তন ব্যতীত অন্য দুটি বিদ্যায়তন হল উত্তর ক্যারোলিনার জ্যাকসনভিলে একটি সম্প্রসারিত বিদ্যায়তন ও মার্টেল গ্রোভের কাছে সামুদ্রিক বিজ্ঞান কেন্দ্র।
কর্নেলিয়া শোরাবজী
কর্ণেলিয়া শোরাবজী (১৫ই নভেম্বর ১৮৬৬ – ৬ই জুলাই ১৯৫৪) একজন ভারতীয় মহিলা, যিনি বোম্বে বিশ্ববিদ্যালয়ের প্রথম মহিলা স্নাতক, অক্সফোর্ড বিশ্ববিদ্যালয়ে আইন অধ্যয়নে প্রথম মহিলা, ভারতে প্রথম মহিলা উকিল, এবং ভারত ও ব্রিটেনের ওকালতি করা প্রথম মহিলা।
২০১২ সালে, লন্ডনের লিংকন'স ইনএ তার একটি মূর্তির আবরণ উন্মোচিত হয়। গুগল ডুডল ১৫ই নভেম্বর ২০১৭ সালে তার জন্মের ১৫১তম বর্ষ উদ্‌যাপন করে।
প্রাথমিক জীবন এবং শিক্ষা
দেওলালির এক পারসি পরিবারে তার জন্ম হয়। নয় সন্তানের মধ্যে তিনি একজন ছিলেন। তার মাতামহী, লেডি কর্নেলিয়া মারিয়া ডার্লিং ফোর্ডের সম্মানে, তার নামকরণ করা হয়। তার পিতা, রেভারেন্ড শোরাবজী কারসেদজী, একজন খ্রিস্টান ধর্মপ্রচারক ছিলেন, এবং শোরাবজি বিশ্বাস করতেন যে বোম্বে বিশ্ববিদ্যালয়কে তিনিই প্রত্যয় দিয়েছিলেন, তারা যাতে স্নাতক পর্যায়ে কোন মহিলাকে ভর্তি করে। তার মা, ফ্রান্সিনা ফোর্ডকে, বারো বছর বয়সে এক ব্রিটিশ দম্পতি দত্তক নেন এবং বড় করে তোলেন। তারা পুণায় (এখন পুনে) বেশ কয়েকটি বালিকা বিদ্যালয় প্রতিষ্ঠা করতে সাহায্য করেছিলেন। সমাজে তার প্রতিপত্তির কারণে, স্থানীয় মহিলারা প্রায়ই ফোর্ডের কাছে উত্তরাধিকার এবং সম্পত্তির অধিকার নিয়ে পরামর্শ নিতেন। শোরাবজীর পরবর্তী শিক্ষা ও কর্মজীবনের সিদ্ধান্তগুলি তার মায়ের দ্বারা ব্যাপকভাবে প্রভাবিত হয়েছে।
কর্নেলিয়া শোরাবজির পাঁচজন বোন ও এক ভাই বেঁচে ছিলেন, এবং আরো দুই ভাই শৈশবেই মারা যান। প্রাথমিকভাবে তার শৈশব কাটে বেলগাউমে এবং পরে পুনেতে। তিনি বাড়িতে এবং মিশন স্কুলে উভয় জায়গায় শিক্ষালাভ করেছেন। তিনি ডেকান কলেজে ভর্তি হন, ফাইনাল ডিগ্রী পরীক্ষায় পুরো প্রেসিডেন্সিতে প্রথম হন, এর ফলে তিনি ইংল্যান্ডে আরও পড়াশোনা করার জন্য সরকারি বৃত্তির অধিকারী হন। শোরাবজির মতে, তাকে বৃত্তি দেওয়া হয়নি, এর পরিবর্তে তিনি গুজরাতে একটি ছেলেদের কলেজে ইংরাজির অস্থায়ী অধ্যাপক পদে যোগ দেন।
বোম্বে বিশ্ববিদ্যালয়ের প্রথম মহিলা স্নাতক হবার পর, শোরাবজী ১৮৮৮ সালে ইন্ডিয়ান অ্যাসোসিয়েশনকে তার শিক্ষা সমাপ্ত করতে সাহায্য করার জন্য লেখেন। এটি সমর্থন করেন মেরী হবহাউস (যাঁর স্বামী আর্থার কাউন্সিল অফ ইন্ডিয়ার সদস্য ছিলেন) এবং অ্যাডিলেড ম্যানিং। অ্যাডিলেড ম্যানিং, ফ্লোরেন্স নাইটিঙ্গেল, স্যার উইলিয়াম ওয়েডারবার্ণ এবং আরো অনেকে তহবিল তৈরীতে সাহায্য করেছিলেন। ১৮৮৯ সালে শোরাবজি ইংল্যান্ডে পৌঁছোলেন এবং ম্যানিং ও হবহাউসের সঙ্গে থাকতে শুরু করলেন। ১৮৯২ সালে, তার ইংরেজ বন্ধুদের অনেকের আবেদনপত্রের ভিত্তিতে, ডিক্রি দ্বারা তাকে বিশেষ অনুমতি দেওয়া হয়, প্রথম মহিলা হিসাবে অক্সফোর্ডের সমারভিল কলেজ থেকে নাগরিক আইনে স্নাতক পরীক্ষা দেবার জন্য।
১৮৯০ সালে স্যার উইলিয়াম অ্যানসনের আমন্ত্রণে, অক্সফোর্ডের অল সোলস কলেজের কোডিংটন লাইব্রেরীতে পাঠক হিসেবে ভর্তি হওয়া প্রথম নারী হলেন শোরাবজি।
আইনি পেশা
১৯২৯ সালে শোরাবজি হাইকোর্ট থেকে অবসর গ্রহণ করেন, এবং লন্ডনে বসবাস শুরু করেন, শীতকালে তিনি ভারত সফরে আসতেন। তিনি ৬ই জুলাই ১৯৫৪ সালে, ৮৭ বছর বয়সে, ম্যানর হাউস, লন্ডনের গ্রিন লেনের নর্দামবারল্যান্ড হাউসে নিজের বাড়িতে মারা যান।
গ্রন্থ-পঞ্জী
সামাজিক সংস্কারক ও আইনি কর্মী হিসাবে তার কাজ ছাড়াও, শোরাবজি অনেক বই, সংক্ষিপ্ত গল্প এবং নিবন্ধ লিখেছেন।
রিয়াজ আহমেদ গোহর শাহী
রিয়াজ আহমেদ গোহর শাহী (জন্ম ২৫ নভেম্বর ১৯৪১) একজন আধ্যাত্মিক নেতা এবং আধ্যাত্মিক আন্দোলন RAGS ইন্টারন্যাশনাল (বর্তমানে মেসিয়াহ ফাউন্ডেশন ইন্টারন্যাশনাল নামে পরিচিত    ) এবং আঞ্জুমান সেরফারোশান-ই-ইসলামের প্রতিষ্ঠাতা ।
তিনি আধ্যাত্মিকতা সম্পর্কিত বিষয়গুলির উপর বেশ কয়েকটি উর্দু বইয়ের লেখক, এর মধ্যে সবচেয়ে সফল হল দ্বীন-ই-ইলাহি "ঈশ্বরের ধর্ম" (২০০০), যা হে হাউসের একটি বিভাগ বালবোয়া প্রেস দ্বারা পুনঃপ্রকাশিত হয়েছিল। ২০১২ সালে মেসিয়াহ ফাউন্ডেশন ইন্টারন্যাশনাল দ্বারা ইংরেজি এবং অন্যান্য ভাষায় অনুবাদ করা হয়।
২০০০ সালে ইন্টারন্যাশনালের নাম পরিবর্তন করে মেসিয়াহ ফাউন্ডেশন ইন্টারন্যাশনাল রাখা হয়। এমএফআই দাবি করে যে শাহী হলেন মেহেদি, মশীহ এবং কল্কি অবতার ।  শাহী ২০০১ সালে জনসাধারণের দৃষ্টি থেকে অদৃশ্য হয়ে যায়। দাবি করা হয়েছে যে তিনি সেই বছর বা ২০০৩ সালে মারা গেছেন, তবে এটি অপ্রমাণিত।
জীবনের প্রথমার্ধ
শাহী ব্রিটিশ ভারতের রাওয়ালপিন্ডি জেলার ধোক গোহর শাহ গ্রামে ১৯৪১ সালের ২৫ নভেম্বর জন্মগ্রহণ করেন। তিনি সুফি বাবা গোহর আলী শাহের পঞ্চম প্রজন্মের বংশধর।
১৯৭৫ সালে, তিনি আত্মহত্যার জন্য সেহওয়ান শরীফে যান; তিনি "ঈশ্বরের ভালবাসার জন্য" আত্মশুদ্ধির জন্য সেহওয়ান শরীফের পাহাড় এবং লালবাগের জঙ্গলে তিন বছর সময় কাটিয়েছিলেন।
আধ্যাত্মিক নেতা হিসাবে কর্মজীবন
মেসিয়া ফাউন্ডেশন ইন্টারন্যাশনালের সিইও হলেন ইউনুস আলগোহর । শাহী ১৯৯৭ সালে যীশু খ্রিস্টের সাথে দেখা করেছিলেন বলে দাবি । বাম|থাম্ব| পাকিস্তানের [[করাচি|করাচিতে ইমাম বারগাহ-ই-নূর-ই-ইমান মসজিদে একটি অনুষ্ঠানে শাহী। তাকে এখানে ইসলামের বিভিন্ন সম্প্রদায়ের দুই ধর্মীয় পাদ্রীর সাথে কথা বলতে দেখা যায়: শিয়া ইসলাম এবং সুন্নি ইসলাম ।]]
আইনি নিপীড়ন ও নির্বাসন
তিনি এবং তার অনেক অনুসারীকে ইসলামিক ব্লাসফেমি আইনের অধীনে সিন্ধুর একটি সন্ত্রাসবিরোধী আদালত দ্বারা দোষী সাব্যস্ত করা হয়েছে। তিনি ইংল্যান্ডে পালিয়ে যাওয়ার পর, শাহীকে অনুপস্থিতিতে দোষী সাব্যস্ত করা হয়, প্রায় ৫৯ বছর কারাদণ্ড দেওয়া হয়।
অন্তর্ধান
শাহী 2001 সালে লন্ডনে নিখোঁজ হওয়ার খবর পাওয়া গেছে; পরবর্তীতে, সারা বিশ্বে তাকে দেখার খবর পাওয়া যায় এবং দাবি করা হয় যে তারা তার কাছ থেকে আধ্যাত্মিক দিকনির্দেশনা পেয়েছে এবং তার সাথে দেখা করেছে।
ফেব্রুয়ারী 2002 সালে, সিন্ধুর হাইকোর্টে দায়ের করা আপিলের কোন সিদ্ধান্তের আগে, আরদেশির কাওয়াসজি পাকিস্তানি সংবাদপত্র ডন -এর জন্য তিনি লিখেছিলেন এমন একটি নিবন্ধে দাবি করেছিলেন যে অজ্ঞাতনামা ব্যক্তিরা যারা তাদের নিজেদেরকে সর্ব-বিশ্বাসের আধ্যাত্মিক সংগঠনের পদাধিকারী বলে পরিচয় দেয়। মুভমেন্ট তাকে জানান যে, গোহর শাহী বিদেশে মারা গেছেন, কিন্তু এই প্রতিবেদনটি নিশ্চিত নয়।
তার মৃত্যুর গুজব রয়েছে, কিছু উত্স রিপোর্ট করেছে যে তিনি 2001 সালে মারা গেছেন এবং অন্যরা বলেছেন যে তিনি 2003 সালে মারা গেছেন। পাকিস্তানি প্রেস ফাউন্ডেশনের মতে ২০০১ সালে মারা যান। সানডে টেলিগ্রাফের 2006 সালের একটি নিবন্ধে বলা হয়েছে যে শাহী 2003 সালে মারা গেছেন, আপনার স্থানীয় অভিভাবকের 2009 সালের একটি নিবন্ধে বলা হয়েছে যে তিনি 2003 সালে মারা গেছেন বলে জানা গেছে। যাইহোক, এই রিপোর্টগুলির কোনটিই নিশ্চিত করা হয়নি, কারণ কোন লাশ নেই।
অন্যদিকে, ভারতীয় সংবাদ সংস্থা পিটিআই 2008 সালে জানিয়েছে যে সিন্ধুর হাইকোর্টের দ্বারা ব্লাসফেমিতে দোষী সাব্যস্ত হওয়ার পর শাহী যুক্তরাজ্যে অবস্থান করছেন। এই দৃষ্টিভঙ্গি ইন্ডিয়ান এক্সপ্রেস দ্বারা সমর্থিত যা 2008 সালে রিপোর্ট করেছিল যে শাহী যুক্তরাজ্যে পালিয়ে গেছে এবং বর্তমানে সেখানে অবস্থান করছে।  জি নিউজও এই দাবিকে সমর্থন করেছে। হিন্দুস্তান টাইমস জানিয়েছে যে তিনি "আজীবন কারাদণ্ড" ভোগ করছেন। শ্রীলঙ্কার সানডে লিডার বলেছেন যে শাহি 2001 সালে নিখোঁজ হয়েছিলেন এবং তারপরে সারা বিশ্বে তাকে দেখার খবর প্রকাশিত হয়েছিল।
শাহীর অনুসারীদের দুটি উপদলের মধ্যে, আঞ্জুমান সেরফারোশান-ই-ইসলাম দাবি করেছিল যে শাহী মারা গেছেন, এবং কোট্রির মারকাজি আস্তানায় তাঁর জন্য একটি সমাধি নির্মাণ করেছিলেন, যেখানে ভক্তরা তীর্থযাত্রা করেছিলেন। বিপরীতে, এমএফআই ঘোষণা করে যে তিনি নিছক অদৃশ্য হয়ে গেছেন।
স্ত্রী, পাঁচ ছেলে ও এক মেয়েসহ শাহীর পরিবার এখনও কোটরিতে থাকে।
শিক্ষা ও অনুসারী
থাম্ব| ভারতে বিক্ষোভের সময় শাহীর পাকিস্তানি অনুসারীরা তাদের পাসপোর্ট পুড়িয়ে দিচ্ছে (এপ্রিল 2007)। গোহর শাহীর শিক্ষা বিতর্কের উৎস। কিছু গোঁড়া ধর্মতাত্ত্বিক পণ্ডিত তার শিক্ষাকে ধর্মনিন্দা বলে নিন্দা করেছেন, অন্যরা, যেমন হিশাম কাব্বানি, তার পায়ের কাছে বসে তার প্রশংসা করেছেন।
নুসরাত ফতেহ আলী খান এবং গোলাম ফরিদ সাবরীর মতো শাস্ত্রীয় গায়কদের উপস্থাপন করা হয়েছে  শাহীর বাণী। আজিজ মিয়াঁ এবং রাহাত ফতেহ আলী খানের মতো কিছু গায়ক শাহী সম্পর্কিত অনুষ্ঠানে পারফর্ম করেছেন।
দাবি ও সমালোচনা
শাহী এবং তার অনুসারীদের দ্বারা করা দাবির পাকিস্তান এবং বিদেশে গোঁড়া ইসলামী ধর্মতাত্ত্বিকদের দ্বারা তীব্র বিরোধিতা করা হয়েছে। শাহির বিরুদ্ধে নবীর মর্যাদা দাবি করার অভিযোগ আনা হলেও এ ধরনের অভিযোগ অস্বীকার করেছেন। তার শিক্ষার নিন্দা করেছে মুসলিম ধর্মীয় নেতারা এবং পাকিস্তান সরকার।
শাহী আরও ভবিষ্যদ্বাণী করেছেন যে পৃথিবীর দিকে ধূমকেতুর কারণে পৃথিবী 2026 সালে শেষ হবে।   তিনি দাবি করেন যে ধূমকেতুটি "সম্পূর্ণ ধ্বংসের" কারণ হবে যদিও উল্লেখ করেছেন যে "[মানবজাতিকে] ভয় দেখানোর জন্য। . . ঈশ্বর ক্ষুদ্র পরিসরে ধ্বংসের পরিকল্পনা করেন।"
শাহী এবং ইউনুস আলগোহরের জীবনের উপর অনেক চেষ্টা করা হয়েছিল যার মধ্যে ম্যানচেস্টারে আলগোহরের বাসভবনে একটি পেট্রোল বোমা নিক্ষেপ করা হয়েছিল, যেখানে শাহী যুক্তরাজ্য সফরে গিয়েছিলেন। পাকিস্তানের কোটরিতে তার বাড়িতে বক্তৃতা চলাকালীন একজন ব্যক্তি তাকে হাতবোমা দিয়ে আক্রমণ করার চেষ্টা করেছিল৷ পাকিস্তানে তার মাথায় একটি অনুদান দেওয়া হয়েছিল।
গোহর শাহী আমেরিকায় যিশুর সঙ্গে দেখা করেছেন বলে দাবি করেছেন। শাহীর সমর্থকরা দাবি করেন যে তার মুখ মক্কার চাঁদ, সূর্য, নীহারিকা এবং কালো পাথরে বিশিষ্ট হয়ে উঠেছিল, এবং এই আবির্ভাবগুলি ঈশ্বরের চিহ্ন যে গোহর শাহীই প্রতীক্ষিত ইমাম মেহেদী, মশীহ এবং কল্কি অবতার ।
অভিযুক্ত ছবিগুলি বৃহত্তর আইনী এবং ধর্মীয় বিরোধিতাকে প্ররোচিত করেছে। শাহীও এই দাবিকে সমর্থন করে বলেছেন যে, ঈশ্বর চাঁদে এবং বিভিন্ন স্থানে শাহীর ছবি প্রকাশ করেছিলেন, যার জন্য শাহী নিজে দায়ী নন, এবং যদি প্রশ্ন উত্থাপিত হয় তবে সেগুলি ঈশ্বরের কাছে উত্থাপন করা উচিত। মেসিয়াহ ফাউন্ডেশন ইন্টারন্যাশনাল কথিত ছবিগুলিকে ঈশ্বরের নিদর্শন বলে দাবি করে, শাহীকে প্রতীক্ষিত মেহেদি বলে নির্দেশ করে; তারা এটিকে সমর্থন করার জন্য ধর্মীয় গ্রন্থগুলি এর পাশাপাশি নস্ট্রাডামাস, এবং জাফর আল-সাদিক- এর মতের বক্তব্য উদ্ধৃত করে।
পাকিস্তানের সাংবাদিকরা শাহীকে জিজ্ঞেস করলেন,"'অনেকে বিশ্বাস করে যে আপনি মেহেদী, এবং ঈশ্বর তাদের কাছে নিদর্শন প্রকাশ করেছেন যা বলে যে আপনি মেহেদী, কিন্তু আপনি আনুষ্ঠানিকভাবে ঘোষণা করেন না যে আপনি মেহেদী। কেন?' শাহী নিজের দিকে ইঙ্গিত করে উত্তর দিলেন, “ইমাম মেহেদী কি পাকিস্তানের আইন জানেন না? তিনি জানেন যে পাকিস্তানের আইন ঘোষণা করে যে 'যেই মেহেদি বলে দাবি করে, তাকে জেলে দাও'। আমি তার [মেহেদীর] বৈশিষ্ট্যের নিদর্শন দিয়েছি, যা মেহেদী জানে এবং অন্য কেউ নয়। এখন এটা মানুষের উপর নির্ভর করে যে তাকে চিনবে এবং তাকে বিশ্বাস করবে।'"18 নভেম্বর 1997-এ, সিন্ধু হাইকোর্ট হায়দ্রাবাদ সার্কিটের বিচারপতি রাশেদ এ. রাজভির সামনে আদালতে হাজির হওয়ার পর, শাহি বলেন, "হযরত ইমাম মেহেদী হওয়ার একমাত্র যুক্তি হল [কারুর] পিঠে চিহ্ন যা তার অস্তিত্ব প্রমাণ করতে পারে"।
শাহীকে অনুসরণ করা গোষ্ঠীগুলির মধ্যে, মেসিয়াহ ফাউন্ডেশন ইন্টারন্যাশনাল দাবি করে যে শাহীই প্রতীক্ষিত মেহেদী, মসীহ এবং কল্কি অবতার যখন আঞ্জুমান সেরফারোশান-ই-ইসলাম তা করেনি। এমএফআই-এর ওয়েবসাইট অনুসারে, শাহী হল প্রতীক্ষিত মসীহ, কিন্তু তারা এই ধারণাটিকে অস্বীকার করে যে শাহী যিশুর অন্য রূপ এবং দাবি করে যে যিশুও মেহেদীকে সমর্থন করতে ফিরে এসেছেন।
গ্রন্থপঞ্জি
গোহর শাহী বেশ কয়েকটি বই লিখেছেন, যার মধ্যে একটি সুফি কবিতার উপর ভিত্তি করে যা তারিক-ই-কালব নামে পরিচিত যা "হৃদয়ের নিরাময়"-এ অনুবাদ করে। তার সবচেয়ে বিশিষ্ট বইগুলির মধ্যে একটি হল দ্বীন-ই-ইলাহী (ঈশ্বরের ধর্ম), যা পাকিস্তানে নিষিদ্ধ।
গোহর শাহীর কাজগুলির মধ্যে রয়েছে: 17 মে 2012-এ, মেসিয়াহ ফাউন্ডেশন ইন্টারন্যাশনাল বালবোয়া প্রেসের মাধ্যমে ঈশ্বরের ধর্ম পুনঃপ্রকাশ করে। 1 জুন 2012 অনুযায়ী, এটি প্রকাশকের সেরা বিক্রেতাদের তালিকায় #5 ছিল।
মেসিয়াহ ফাউন্ডেশন ইন্টারন্যাশনাল শাহীকে "ঐশ্বরিক প্রেমের গোহরিয়ান দর্শন" এর লেখক বলে মনে করে, যার ভিত্তিতে সংগঠনটি প্রতিষ্ঠিত হয়েছে। শাহী একটি মাসিক ম্যাগাজিনও লিখেছেন, হাতিফ-ই-মেহদি, যা পাকিস্তানে মুসলিমদের ধর্মীয় অনুভূতিতে আঘাতমূলক উপাদান ধারণ করার অভিযোগে নিষিদ্ধ।
টিফানি এলভর্ড
টিফানি লেইন এলভর্ড (জন্ম ডিসেম্বর ১১,১৯৯২) একজন মার্কিন গায়িকা ও গীতিকার। She has been cited as one of YouTube's first "home-grown celebrities". ৫০০ মিলিয়ন বার ভিডিও প্রদর্শন ও ২.৯ মিলিয়ন সাবস্ক্রাইবার নিয়ে ইউটিউবে তার বিশাল উপস্থিতি রয়েছে, যা তার চ্যানেলকে তৈরি করেছে ইউটিউবের সর্ব্বোচ্চ সাবস্ক্রাইব হওয়া সেরা ৫০টি সঙ্গীত চ্যানেলের একটি। এলভর্ড অন্যান্য সামাজিক যোগাযোগের মাধ্যমেও ব্যাপক হারে অনুসারীত হয়ে থাকেন, ফেসবুকে তার ২.৬ মিলিয়ন ফ্যান রয়েছে এবং টুইটারে ৩ লক্ষ ৫০ হাজার অনুসারী রয়েছে। ডিসেম্বর ২০১২-এ, এলভর্ড টাইমস স্কয়ারের নিভিয়া মঞ্চে কার্লি রে জেপসেন, ট্রেইন, সাই এবং টেইলর সুইফটের সঙ্গে টাইমস স্কয়ারে অনুষ্ঠিত ২০১২ নতুন বর্ষবরন অনুষ্ঠানে সঙ্গীত পরিবেশন করেন।
জীবনী
এলভর্ড ১১ই ডিসেম্বর, ১৯৯২-এ ক্যালিফোর্নিয়ায় জন্মগ্রহণ করেন, তিনি চার্লি এলভর্ডের কন্যা, যিনি টিফানি এ্যলভর্ডের ম্যানেজার হিসেবে কাজ করেন। তিনি সাত ভাই-বোনের মধ্যে দ্বিতীয়, তার ছয়জন ভাই রয়েছে। প্রাথমিক বিদ্যালয়ে থাকাকালীন তিনি পিয়ানো বাজানো শেখেন এবং দশ বছর বয়সে তার প্রথম গান লেখেন। ১৪ বছর বয়সে এলভর্ড তার দ্বিতীয় যন্ত্র গিটার বাজানো শেখেন। পরের বছর, এপ্রিল ২০০৮-এ, তার ১৫ বছর বয়সে, ইউটিউবে তার প্রথম গান প্রকাশ করেন। এলভর্ড এলডিএস চার্চের একজন সদস্য।
এলভর্ড নয় বছর একজন জিমন্যাস্ট হিসেবে প্রশিক্ষণ নেন, এবং একটি প্রতিযোগিতার সময়ে আঘাত পাওয়ার কারণে এর সমাপ্তি টানেন এর পূর্বে তিনি চারর বছর প্রতিযোগিতার পেছনে ব্যয় করেন। ২০১০-এ তিনি হাই স্কুল শেষ করেন। এলভর্ড কলেজ স্থগিত করেন, যাতে তিনি সঙ্গীতে মনোযোগ দিতে পারেন।
সঙ্গীত কর্মজীবন
এলভর্ডের কর্মজীবনে রয়েছে অনেক ভিন্ন লাইভ মিউজিক প্রদশর্নী, প্রধানত মার্কিন যুক্তরাষ্ট্রে, কিন্তু অন্যান্য দেশের মধ্যে রয়েছে কানাডা, ইংল্যান্ড, চীন, সিঙ্গাপুর, থাইল্যান্ড, ইন্দোনেশিয়া, মালয়েশিয়া এবং ফিলিপাইন ও রয়েছে, সেখানে তিনি তার ইউটিউবে প্রকাশ করা নিজের গান ও অন্যান্য শিল্পীদের কভার গানও পরিবেশন করে থাকেন। তিনি অনেক ট্যুরেও অংশগ্রহণ করেছেন, ২০১১ সালের ফেব্রুয়ারিতে বয়েস এ্যভিনিউর মার্কিন যুক্তরাষ্ট্রের ট্যুরে উদ্বোধনী সংগীত পরিবেশন করেন, একই বছর আগস্ট ও সেপ্টেম্বরে অ্যালেক্স গুটের ইউএস ট্যুরে তিনিও অংশ নেন।
২৩শে জুন, ২০১১-এ, এলভর্ডের প্রথম অ্যালবাম, আইহ্যাভ গট ইট কভার্ড, মার্কিন যুক্তরাষ্ট্রে প্রকাশ পায়, যেটিতে রয়েছে তার সেরা ১০টি বিখ্যাত কভার গান। ২০শে ডিসেম্বর, ২০১১-এ, প্রকাশ করেন তার নিজের আসল গাওয়া গানের দ্বিতীয় স্টুডিও অ্যালবাম মাই ড্রিম  টাট মিউজিক গ্রুপের সঙ্গে।
জুন ২০১২-এ, এলভর্ড আর্টিস্টসিগন্যাল প্রতিযোগিতায় প্রথম স্থান অর্জন করেন, এবং $২৫,০০০ মার্কিন ডলার পুরস্কার জিতেন।  তারপর ২৯শে জুন, ২০১২-এ, তিনি তার তৃতীয় অ্যালবাম, ''আই'হেভ গট ইট কভার্ড ভলিউম. ২, প্রকাশ করেন। যেটিতে রয়েছে, তার প্রথম অ্যালবামের মতো, সেরা ১০টি গান যেগুলো তাকে তার ইউটিউব চ্যানেলে জনপ্রিয় করে তুলেছে। ১৮ই সেপ্টেম্বর, ২০১২-এ, এলভর্ড তার চতুর্থ অ্যালবাম মাই হার্ট ইজ'' আইটিউনসে প্রকাশ করেন। ডিসেম্বর ২০১২-এ, এলভর্ড টাইমস স্কয়ারের নিভিয়া মঞ্চে কার্লি রে জেপসেন, ট্রেইন, সাই এবং টেইলর সুইফটের সঙ্গে টাইমস স্কয়ারে অনুষ্ঠিত ২০১২ নতুন বর্ষবরন অনুষ্ঠানে সঙ্গীত পরিবেশন করেন।
১৩ই আগস্ট ২০১৩-এ, তিনি তারর পঞ্চম অ্যালবাম, আই’হেভ গট ইট কভার্ড ভলিউম.৩, প্রকাশ করেন। পরের বছর ১২ই আগস্ট, ২০১৪-এ, এলভর্ড তার লিগাছি অ্যালবামটি প্রকাশ করেন। বর্তমানে, এলভর্ড বিভিন্ন আন্তর্জাতিক ট্যুরের জন্য কাজ করছেন যখন তিনি তার সাবস্ক্রাইবারদের ইউটিউব চ্যানেলে নতুন কিছু যোগ করছেন।
আব্দুর রউফ মিয়া
আব্দুর রউফ মিয়া নামটি নিচের ব্যক্তিবর্গকে নির্দেশ করতে পারে:
বিশনন্দী ইউনিয়ন
বিশনন্দী ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ৯০.৬৫ কিমি২ (৩৫.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৫১০ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ১১টি।
স্প্রিং, সামার, ফল, উইন্টার... এ্যান্ড স্প্রিং
স্প্রিং, সামার, ফল, উইন্টার... অ্যান্ড স্প্রিং (এছাড়াও স্প্রিং, সামার, অটাম, উইন্টার... অ্যান্ড স্প্রিং নামে পরিচিত) ২০০৩ সালের দক্ষিণ কোরিয় চলচ্চিত্র। বৌদ্ধ মনাস্টরি সম্পর্কিত চলচ্চিত্রটি রচনা এবং পরিচালনা করেছেন কিম কি-দুক। চলচ্চিত্রের গল্প একজন বৌদ্ধ সাধুকে নিয়ে, যেখানে তিনি ছেলেবেলা থেকে বৃদ্ধকাল পর্যন্ত তার জীবনের বিভিন্ন ঋতু কীভাবে অতিক্রম করেন তা দেখানো হয়েছে।
অভিনয়ে ছিলেন, ওহ ইয়েং-সু, কিম ইয়েং-মিন, সিও জে-কেয়ুঙ, কিম জঙ-হো, হা ইয়ো-জিন প্রমুখ। এই চলচ্চিত্রে পরিচালক কিম-কি-দুক বৃদ্ধ বৌদ্ধ সাধুর চরিত্রে অভিনয় করেছেন। চলচ্চিত্রটি প্রযোজনা করেছেন কার্ল বমগার্টনার এবং লি সিউঙ-জাই। সঙ্গীত পরিচালনা করেছেন বার্ক জি-ওঙ। চিত্রগ্রহণ করেছেন বেক ডঙ-হায়ন এবং সম্পাদনা করেছেন কিম-কি-দুক। চলচ্চিত্রটি মার্কিন যুক্তরাষ্ট্রে সনি পিকচার্স ক্লাসিকস কর্তৃক ২০০৪ সালে সাবটাইটেল সহকারে মুক্তি পায়। US$9.53 মিলিয়ন বাজেটের চলচ্চিত্রটি বিশ্বব্যাপী US$9524745 আয় করে।
ম্যাজেন্টা
নীললোহিত বা ম্যাজেন্টা বলতে বোঝায় রক্তবেগুনী-লাল, লালাভ-রক্তবেগুনী বা ফিকে লাল-ক্রিমসন রঙ। কম্পিউটারের পর্দায় এ রং তৈরি করা হয় সম অনুপাতে লাল ও নীল মিশিয়ে। আরজিবি (সংযোজী) ও সিএমওয়াইকে (বিভাজক) রং মডেলের বর্ণচক্রে ম্যাজেন্টা থাকে লাল ও নীলের মাঝখানে। এটি সবুজের পরিপূরক রঙ। ইঙ্কজেট প্রিন্টার এবং রঙিন মুদ্রণে যে চারটি রং ব্যবহৃত হয় ম্যাজেন্টা তার একটি। মুদ্রণকাজে ম্যাজেন্টার যে টোন ব্যবহৃত হয় তাকে বলা হয় "প্রিন্টারস ম্যাজেন্টা"।
ম্যাজেন্টা রঙটি প্রথমে পরিচিত হয়েছিল "ফাকসাইন" নামে এক নতুন অ্যানিলিন রঞ্জক হিসেবে। এর পেটেন্ট করেছিলেন ফরাসী রসায়নবিদ ফ্রাঙ্ক-ইম্যানুয়েল ভার্গেন ১৮৫৯ সালে। সেবছর চৌঠা জুনে ইতালির ম্যাজেন্টা শহরে এক যুদ্ধে ফরাসী ও সার্ডিনীয়রা জয়লাভ করে যার স্মরণে রঙটির নাম বদলে ম্যাজেন্টা রাখা হয়। উল্লেখ্য, ওয়েব রং হিসেবে ম্যাজেন্টার অপর নাম ফিউশা।
আলোক ও বর্ণবিজ্ঞানে
ম্যাজেন্টা একটি বর্ণালী-বহির্ভূত রঙ, অর্থাৎ আলোর দৃশ্যমান বর্ণালীতে একে পাওয়া যায়না। বরং ব্যবহারিকভাবে একে মনে করা হয় লাল এবং বেগুনি/নীল আলোর মিশ্রণ, যেখানে সবুজ অনুপস্থিত।
টেলিভিশন ও কম্পিউটার ডিসপ্লেতে ব্যবহৃত আরজিবি বর্ণপ্রণালীতে ম্যাজেন্টা একটি গৌণ রঙ। উচ্চমাত্রার লাল এবং নীল আলো সমপরিমাণে মিশিয়ে এই রং তৈরি করা হয়। আর এটি সবুজের পরিপূরক রঙ। ফলে কালো পর্দার ওপর সবুজ এবং ম্যাজেন্টা একত্রে ফেললে তা সাদা রং ধারণ করে।
কালার থিওরি অনুসারে ম্যাজেন্টা একটি পার্পল বর্ণ যার সৃষ্টি হয় নীল/বেগুনি ও লাল রঙের চেয়ে সবুজ রঙের তরঙ্গদৈর্ঘ্য কম প্বল হলে (ম্যাজেন্টার পরিপূরকের তরঙ্গদৈর্ঘ্য ৫০০-৫৩০ nm)।
মানসেল বর্ণপ্রণালীতে ম্যাজেন্টাকে বলা হয় লাল-পার্পল।
রঙের বর্ণালীকে জড়িয়ে বর্ণ চাকতি করা হলে ম্যাজেন্টার অবস্থান হয় লাল এবং বেগুনির মাঝখানে। ম্যাজেন্টার এই দুই উপাদান দৃশ্যমান বর্ণালীর বিপরীত দুই প্রান্তে অবস্থান করে আর তাদের তরঙ্গদৈর্ঘ্যও পুরোপুরি ভিন্ন। ফলে এই গৌণ সংযোজী রং ম্যাজেন্টাকে কেবল লাল ও নীল আলো সমানুপাতে মেশালে পাওয়া যায়, কিন্তু প্রকৃত বর্ণালীতে দেখা যায় না।
ফিউশা এবং ম্যাজেন্টা
আলোকবিজ্ঞানে ফিউশা এবং ম্যাজেন্টা মূলত একই রঙ। আর ওয়েব রং হিসেবেও ফিউশা এবং ম্যাজেন্টা পুরোপুরি অভিন্ন এবং লাল ও নীল আলোর সমানুপাতে তা তৈরি করা হয়। তবে ডিজাইন ও মুদ্রণক্ষেত্রে একটু পার্থক্য আছে। আরজিবি এবং মুদ্রণে ফিউশার আমেরিকান রূপের চেয়ে ফরাসী রূপে লাল রঙের অনুপাত বেশি থাকে। ফিউশা ফুলের রং লাল, ফিউশা, পার্পল, গোলাপি সবরকমই হয়।
ফাকসাইন এবং ম্যাজেন্টা রঞ্জক (১৮৬০)
ম্যাজেন্টা রঙটি ছিল শিল্পে রাসায়নিক বিপ্লবের ফল, যা শুরু হয়েছিল ১৮৫৬ সালে উইলিয়াম পার্কিনের ম্যানুভেইন আবিষ্কারের মধ্য দিয়ে। ম্যানুভেইন ছিল প্রথম সিনথেটিক অ্যানিলিন ডাই। এটি অত্যন্ত ব্যবসাসফল হয় এবং এর উৎপাদিত মওভ রঙটিও খুব জনপ্রিয় হয়। ফলে ইউরোপের অন্য রসায়নবিদগণও অ্যানিলিন রঞ্জক থেকে নতুন রং তৈরিতে উৎসাহী হন।
ফ্রান্সে লিওন শহরের কাছে লুইস রাফার্ড রাসায়নিক কারখানার পরিচালক ফ্রাঙ্ক-ইম্যানুয়েল ভার্গিন ১৮৫৮ সালের শেষাংশে বা ১৮৫৯-এর প্রথমাংশে বহু ফর্মুলায় চেষ্টা করার পর অ্যানিলিন এবং কার্বন টেট্ট্রাক্লোরাইড মিশ্রিত করতে সক্ষম হন। মিশ্রণটি লালাভ-পার্পল রঞ্জক উৎপন্ন করে যেটাকে তিনি নাম দেন "ফাকসাইন", ফিউশা/ফাকশিয়া ফুলের রঙের নামানুসারে। তিনি রাফার্দ কারখানা ছেড়ে দেন এবং তার রং নিয়ে যান রং তৈরিকারক প্রতিষ্ঠান, ফ্রান্সিক অ্যান্ড জোসেফ রেনার্ডে, যারা রঙটি উৎপাদন করতে শুরু করে ১৮৫৯ সালে।
সেবছরই লন্ডনের দক্ষিণে ওয়ালওর্থে রঙ-উৎপাদক জর্জ সিম্পসনের গবেষণাগারে দুই ব্রিটিশ রসায়নবিদ, চেম্বার নিকলসন এবং জর্জ মৌল আরেকটি অ্যানিলিন রঞ্জক তৈরি করে সেই একই লাল-পার্পল রঙে এবং ১৮৬০ সালে "রোজাইন" নামে তারা সেটা উৎপাদন করতে শুরু করেন। পরবর্তীতে, ১৮৫৯ সালে ইতালিতে ফরাসী ও অস্ট্রীয়দের মধ্যকার যুদ্ধের সম্মানে তারা রঙের নাম পরিবর্তন করে রাখেন "ম্যাজেন্টা" যা ব্যবসাসফল হয়। ১৮৯০ সালে সিএমওয়াইকের জন্যে প্রিন্টারস ম্যাজেন্টা এবং ১৯৮০ সালে ইলেকট্রিক ম্যাজেন্টা উদ্ভাবনের পূর্ব পর্যন্ত এই দুটি কৃত্রিমভাবে প্রস্তুত রং ব্যবহার করা হতো। আর তারও পূর্বে কয়লা টার থেকে হতো ফিউশা, পরে ম্যাজেন্টার যুদ্ধের নামানুসারে যা "ম্যাজেন্টা" করা হয়।
১৯৩৫ সালে শুরু হওয়া কুইনাক্রিডন রঞ্জকসমূহ উন্নত হতে থাকে। লাল থেকে বেগুনি পর্যন্ত সব রঙই এতে ছিল, তাই এখনকার দিনে ম্যাজেন্টার জন্যে কুইনাক্রিডন রঞ্জকই ব্যবহৃত হয়। ম্যাজেন্টার বিভিন্ন টোন- হালকা, উজ্জ্বল, টকটকে, জ্বলজ্বলে, বা গাঢ় তৈরি করা যায় কুইনাক্রিডনের সাথে সাদা রং মিশিয়ে।
ম্যাজেন্টার জন্য ব্যবহৃত আরেকটি রঞ্ছক হলো লিথোল রুবিন বিকে, যা খাদ্যে রং দিতেও ব্যবহার করা হয়।
প্রসেস ম্যাজেন্টা (পিগমেন্ট ম্যাজেন্টা; প্রিন্টারস ম্যাজেন্টা) (১৮৯০ দশক)
রঙিন মুদ্রণে প্রসেস ম্যাজেন্টা, পিগমেন্ট ম্যাজেন্টা বা প্রিন্টারস ম্যাজেন্টা নামের এই রঙটি এবং হলুদ ও সায়ান মিলে তিনটি বিভাজক মূল রঙ গড়ে তুলেছে (গৌণ রঙগুলো হলো লাল, নীল ও সবুজ)। ম্যাজেন্টা রঙটি সবুজের পরিপূরক হওয়ায় ম্যাজেন্টা কণা সবুজ আলো শোষণ করে, তাই তারা বিপরীত রঙ।
প্রসেস ম্যাজেন্টা আরজিবি রং নয়, আর সিএমওয়াইকে থেকে আরজিবিতে যাবার খোনো নির্দিষ্ট রূপান্তর পদ্ধতি নেই। প্রিন্টারের কালির জন্যে বিভিন্ন ফর্মুলেশন ব্যবহৃত হয়, ফলে ভিন্ন প্রিন্টারে মুদ্রিত ম্যাজেন্টা রঙে ভিন্নতা থাকতে পারে। প্রসেস ম্যাজেন্টার একটি প্রচলিত ফর্মুলেশন ডানপাশের বক্সে দেখানো হলো।
ওয়েব রং ম্যাজেন্টা এবং ফিউশা
ডানপাশের রঙটি ওয়েব রং ম্যাজেন্টা। এটি আরজিবি রং মডেলের তিনটি গৌণ রঙের একটি। আরজিবি বর্ণ চাকতিতে, ম্যাজেন্টা গোলাপি ও বেগুনির মধ্যবর্তী রং এবং এটি লাল ও নীল রঙের মাঝখানে অবস্থিত।
এই রঙটিকে ম্যাজেন্টা বলা হয় এক্স১১তে এবং ফিউশা বলা হয় এইচটিএমএলে। আরজিবি রং মডেলে এটি তৈরি করা হয় সমান প্রাবল্যের লাল ও নীল আলোর মিশ্রণে। ওয়েব রং ম্যাজেন্টা এবং ফিউশা আসলে অবিকল একই রঙ। মাঝেমধ্যে ওয়েব রং ম্যাজেন্টাকে ইলেকট্রিক ম্যাজেন্টা বা ইলেকট্রনিক ম্যাজেন্টাও বলা হয়।
রঙপেন্সিল ও ক্রেয়নে "ম্যাজেন্টা" রং বলতে প্রসেস ম্যাজেন্টাকেই (প্রিন্টারস ম্যাজেন্টা) বোঝায়।
উদ্ভিদবিদ্যায়
ম্যাজেন্টা ফুলের ক্ষেত্রে একটি সাধারণ রঙ, বিশেষত ক্রান্তীয় ও উপক্রান্তীয় অঞ্চলে। ম্যাজেন্টা সবুজের পরিপূরক রং হওয়ায় সবুজ লতাপাতার মধ্যে ম্যাজেন্টা তীব্রভাবে চোখে পড়ে, ফলে পশুপাখিরা তাতে আকৃষ্ট হয় যা ফুলটির পরাগায়ণে সাহায্য করে।
কার্ল গুস্তাফ ইয়াকপ ইয়াকবি
ইয়াকবিই প্রথম ইহুদি গণিতবিদ যাকে একটি জার্মান বিশ্ববিদ্যালয়ে অধ্যাপক নিযুক্ত করা হয়েছিল।
মুহান্নদ আসসিরি
মুহান্নদ আহমেদ আবু রাদিয়াহ আসসিরি (مهند أحمد أبو رديه عسيري; জন্ম: ১৯ জুলাই ১৯৮৬) হলেন একজন সৌদি পেশাদার ফুটবলার, যিনি সৌদি প্রিমিয়ার লিগ ক্লাব আল-আহলি এবং সৌদি আরব জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সৌদি আরবের ২৩ সদস্যের চূড়ান্ত দলে স্থান পান।
হের্মান ভাইল
thumb|Hermann Weyl (1930) হের্মান ভাইল (Hermann Weyl হেয়ামান্‌ ভ়াইল্‌) (৯ই নভেম্বর, ১৮৮৫ — ৮ই ডিসেম্বর, ১৯৫৫) একজন জার্মান গণিতবিদ। যদিও তার কর্মজীবনের অধিকাংশ সময় জুরিখে ও প্রিন্সটনে অতিবাহিত হয়, তা সত্ত্বেও তাকে গ্যোটিঙেন বিশ্ববিদ্যালয় ঘরানার (অর্থাৎ ডাভিড হিলবের্ট ও হেরমান মিংকভ্‌স্কি-র সমমনস্ক) একজন গণিতবিদ হিসেবে ধরা হয়ে থাকে। তাত্ত্বিক পদার্থবিজ্ঞান ও সংখ্যাতত্ত্বে তার গবেষণা গুরুত্বপূর্ণ। তিনি বিংশ শতাব্দীর অন্যতম প্রভাবশালী গণিতবিদ ও প্রিন্সটন বিশ্ববিদ্যালয়ের ইন্সটিটিউট অফ অ্যাডভান্স্‌ড স্টাডিজ-এর অন্যতম পুরোধা ব্যক্তিত্ব ছিলেন।
জীবনী
ভাইল জার্মানির হাম্বারগের নিকটের একটি ছোট্ট শহর, এলমসরন জন্মগ্রহণ করেন, এবং আলটনার জিনেসিয়াম ক্রিস্টিয়ানিয়ামে লেখাপড়া শুরু করেন।
১৯০৪ থেকে ১৯০৮ সালে তিনি গ্যোটিঙেন এবং মিউনিক এ গণিত এবং পদার্থবিজ্ঞান উভয় বিষয়ে পড়াশুনা করেন। গ্যোটিঙেন বিশ্ববিদ্যালয় থেকে ডাভিড হিলবের্ট এর তত্বাবধানে তাকে ডক্টরেট ডিগ্রীতে ভূষিত করা হয়, তিনি যার খুব ভূয়সী প্রশংসা করেন।
সেপ্টেম্বর ১৯১৩ সালে গ্যোটিঙেনে, ভাইল বিয়ে করেন ফ্রেডরিক বেরথা হেলেন জোসেফ'কে (মার্চ ৩০, ১৮৯৩ – সেপ্টেম্বর ৫, ১৯৪৮ ) যাকে হেলেন নামে ডাকা হত(ছদ্মনাম "হেলা").